RCI ราคาพุ่งกระฉูดทะลุ 9.20% รับข่าวซุ่มเจรจาพันธมิตรรายใหม่
RCI พุ่งแรง หลังซุ่มเจรจาพันธมิตร ล่าสุด ณ เวลา 10.25 น. ราคาอยู่ที่ 3.80 บาท บวก 0.32 บาท หรือ 9.20% สูงสุดที่ 3.90 บาท ต่ำสุดที่ 3.52 บาท มูลค่าซื้อขายที่ 56.46 ล้านบาท
16 มี.ค. 2560

ผู้สื่อข่าวรายงานว่า ราคาหุ้นบริษัท โรแยล ซีรามิค อุตสาหกรรม จำกัด (มหาชน) หรือ RCI ณ เวลา 10.25 น. ราคาอยู่ที่ 3.80 บาท บวก 0.32 บาท หรือ 9.20% สูงสุดที่ 3.90 บาท ต่ำสุดที่ 3.52 บาท มูลค่าซื้อขายที่ 56.46 ล้านบาท ขณะที่ดัชนีตลาดหุ้นไทยโดยรวมบวก 0.76%

ทั้งนี้ราคาหุ้นปรับตัวขึ้นแรงหลังจากที่มีการปรับตัวลงมา 2 วันต่อเนื่อง นับตั้งแต่ราคาหุ้นอยู่ที่ระดับ 4.14 บาท เมื่อวันที่ 14 มี.ค.60 โดยในวันนี้ (16 มี.ค.) แหล่งข่าวรายหนึ่งเปิดเผยกับ “ข่าวหุ้นธุรกิจออนไลน์” ว่าได้เกิดกระแสข่าวลือถึงกรณีที่บริษัท โรแยล ซีรามิค อุตสาหกรรม จำกัด (มหาชน) หรือ RCI อยู่ระหว่างการเจรจาเพื่อทำธุรกิจร่วมกับพันธมิตรรายใหม่ ที่คาดว่าจะมีการประกาศออกมาเร็วๆนี้